WikipédiA 

Finn nyelv 


A Wikipédiából, a szabad enciklopédiából 


A finn nyelv (suomi vagy suomen kiéli [ejtsd: szuomi]) az uráli 
nyelvcsalád balti-finn ágának legnagyobb nyelve; Finnország 
és az Európai Unió egyik hivatalos nyelve. Igen közel áll az 
észt nyelvhez: a kettő beszélői kölcsönösen megértik egymást. 
A magyar nyelvnek is rokona, több szó, nyelvtani szabály is 
hasonlít, de a beszélők már nem értik meg egymást. 

A karjalai (karéliai, karéi), a vepsze, az észt, az inkeri, a vót és 
a lív nyelvekkel áll a legközelebbi rokonságban. 

Beszélőinek száma 5 millió 232 ezer. Finnországban 4 millió 
713 ezer (1992) finn él. Svédországban mintegy 250 ezer, 
közülük 20 ezer őslakos finn, az ország északkeleti határa 
mentén, a többi bevándorló. A svéd hivatalos nyelv 
Finnországban, a finn pedig hivatalos kisebbségi nyelv 
Svédországban. Finnek élnek a Jeges-tenger partján, a mai 
Észak-Norvégiában is, mintegy kétezren, a 16-17. század óta, a 
norvég statisztikai központi iroda (Statistisk centralbyrá) a 
számukat 2001-es adatok szerint 3000-re teszi. Az utolsó 
szovjet népszámlálás szerint Karjalában 67 ezren (1989) 
vallották magukat finnek. Nagyobb finn közösség él az 
Egyesült Államokban (40 ezer), Kanadában (40 ezer), 
Ausztráliában (10 ezer) és Németországban (10 ezer). Ezen 
kívül még tízezren az EU más tagállamaiban. 

A finn statisztikai hivatal (Tilastokeskus) adatai szerint 2003- 
ban a lakosság 92,02%-a beszélte a finnt, ami több mint 4,8 
millió embert tesz ki az anyaországban. 

Az észt statisztikai hivatal (Statistikaamet) 2001-es adati szerint 
a finnt Észtországban 4932-en beszélik anyanyelvűkként. 

További információk 


Nyelvjárásai 


A nyelvjárások két fő csoportra oszthatók: nyugati és keleti 
nyelvjáráscsoportra. A nyugatiak általában öt, a keletiek két 
további nyelvjárásra osztódnak. 

A nyugati csoport: 

1. délnyugati 

2. hámei 

3. dél-pohjanmaai 

4. közép és észak-pohjanmaai 

5. hátsó-pohjanmaai 

A keleti csoport: 

1. savói 

2. délkeleti oszlik. 

A nyugati nyelvjárás szorosabb kapcsolatot mutat az észttel, 
különösen a tengerparti észttel, míg a keleti az inkerivel és 
észak-karj alaival. 

A közéletben használt irodalmi nyelv és a hétköznapi nyelv 
között viszonylag nagy különbségek akadnak, a beszélt nyelv, 
amely a szlengből és a nyelvjárásokból is táplálkozik, sokkal 
lazább, kötetlenebb, kihagy bizonyos hangokat, elsősorban 
mássalhangzókat. Gyakoriak a szórövidítések és az idegen 
nyelvekből (a svédből és újabban az angolból) kölcsönzött 
szavak. Az idegen eredetű szavakat természetesen az 
„őshonos” szavakhoz hasonlóan ragozzák, s mivel a finn 
szavak alapvetően magánhangzóra vagy n-re, r-re, s-re 
végződnek, így az idegen szavak ragozásánál, annak 
megkönnyítésére egy i-vel pótolják ki a „hiányzó” szó végi 
magánhangzót, például Finnair ~ Finnairzn. 



A finn (1.) délnyugati (sötétebb zölddel a 
Délnyugat-Finnország átmeneti 
nyelvjárásai), (2.) háméi, (3.) dél- 
pohjanmaai, (4.) közép és észak- 
pohjanmaai, (5.) hátsó-pohjanmaai, (6.) 
savói és (7.) délkeleti nyelvjárásai. 
Sárgával jelölt területek a svéd nyelvű 
tengerparti települések. Az országok 
valamint a mai finn tartomány határait 
fekete vonal jelöli ki. 


A csak irodalmi nyelvet beszélő nyelvtanuló számára a 

beszélt nyelv vagy a nyelvjárások megértése átmeneti nehézséget jelent, akár az egyszerűbb mondatok is 
fejtörést okozhatnak. 






A finn nyelvről általában 


Az ábécé 

A finn ábécé: 

ABCDEFGHIJKLMNOPQRSTUVWXYZÁ 

ÁÖ. 

Az A á betű svéd eredetű nevekben vagy szavakban fordul 
elő, például Stáhlberg e.: svédesen [sztólberj] és nem 
németesen [stálberg] (ezt a nevet viselte többek között 
Finnország első elnöke is). A svéd családneveket 
természetesen a svéd kiejtési szabályok szerint ejtik ki: 
például Lönnrot [lonrutj. 

Régebben V helyett gyakran használták a W-t, például Waasa 
(ma: Vaasa) Helsingin Wiikko-Sanomia (egy 19. századi finn 
lap címe) (ma a wiikko helyesírása: viikko). 


A kiejtés 

Egy 1543-as finn nyelvemlék, az Abckiria , 
az első finn nyelvű könyv 


A finn hangrendszer egyszerű. Ha nem számítjuk a kizárólag újabb idegen szavakban előforduló b, f, g, s 
fonémákat, akkor mindössze 22 vagy a ts-vel együtt 23 fonémát tartalmaz. Hiányoznak belőle a magyarra 
vagy a szláv nyelvekre jellemző „lágy” (palatális: mint a magyarban y-nal jelölt) hangok, és nincsenek 
zöngés obstmensek (mint a magyar z, zs. A d a különböző nyelvjárásokban különbözőképpen hangzik, csak 
az irodalmi nyelvben hasonlít a magyarra, ab és a g csak idegen szavakban fordul elő. 

Eltérő betű-hang kapcsolatok (finn betű magyar hangértéke): 


Finn 

írás 

Nemzetközi fonetikai jel 

Megjegyzések 

y 

[y] 

Mint a magyar ü. 

s 

[s] 

Mint a magyar sz. 

e 

[e] 

A magyar e-nél zártabb, a tájnyelvi e-nek felel meg. 

á 

[se] 

Az e-nél jóval nyitottabb, de még nem a. Mint az angol caf, fát, hat, stb 
szavakban. 

á 

[o] 

A magyar o-nak felel meg, csak svéd eredetű szavakban, nevekben 
fordul elő. 

















A tévhittel ellentétben a finn a nem a magyar á rövid változatának felel meg, sokkal inkább a magyar a-nak. 
Ez - akárcsak a magyarban - nyelvjárásonként eltérhet. 

A magánhangzók hosszúságát, akárcsak a mássalhangzókét, a betű megkettőzése jelzi: tulli ’vám’, tuuli (kb. 
[túli]) ’szél’. 

Emellett a finn / hang sokkal keményebb, mint a magyar, és feljebb képzik - a nyelv hegyét valahova a felső 
íny és a szájpadlás közé nyomva. Számunkra talán ez a legnehezebben megtanulható hang; a nálunk 
megszokott 1 inkább a svéd kisebbségre jellemző (ezt inkább félkomolyan szokás megjegyezni). 

Az is lényeges különbség, hogy az ng hangkapcsolatban a g néma, csupán az n ejtését módosítja [rjj-re (ez 
olyan, mint a magyarban a k vagy g előtt ejtett n). Ezzel szemben az nk kombinációt pontosan úgy ejtjük, 
mint a magyarban: kenká [' kei]kar] (cipő) -► kengát [' kei]; aet] (cipők). 

Az idegen eredetű szavakban, márkanevekben is gyakori a finnes ejtés, így például a zöngés mássalhangzók 
zöngételenekkel való helyettesítésében: a Peugeot [pözsó] finnül sokszor [pösó]-nak hangzik. Ugyancsak 
gyakran ingadozik a ts/tsh [cs] ejtése is például Tsekinmaa („Csehország”) szót néha Tsekinmaa-nak 
[tszekinmá] ejtik. 

A magyartól eltérően pedig a szó végi o, ö is lehet rövid, például talo, Töölö, szemben a magyar kiejtéssel, 
amely önkéntelenül is megnyújtja a szó végi o-t és ö-t. 

Sajátos viszont az ún. gégezárhang, amelyet írásban nem jelölnek. Ez a hangszalagok hirtelen 
összerándulását jelenti. Ha a gégezárhangot mássalhangzó követi, akkor az előbbi hasonul a 
mássalhangzóhoz, 

klasszikus példa: 

Tervetuloa! („Isten hozott!”) kiejtése: [terveítuloa]. 

A végződéseket a magánhangzó-harmónia szerint illeszti, azaz magas hangrendű szavakhoz magas, mély 
hangrendű szavakhoz mély végződés járul. 

Például 

talo - talossa („ház - házban”) 


mökki - möki//a („házikó - házikóban”) 


Hangsúly 


A magyarhoz hasonlóan az első szótag hangsúlyos, a szavakon belül pedig a páratlan számú szótagok. 

A kérdőmondatokban is „esik” a hangsúly, ezért a kérdő mondatokban mindig szerepelni kell kérdőszónak 
vagy az eldöntendő kérdésekben a -ko/kö toldatnak, amely a kérdésessé tett mondatrészhez tapad. 

például: Eldöntendő kérdésnél: 


- Oletko siná ruotsalainen? 

- Te svéd vagy? 


- Oletteko te nyt kotona? 

- Otthon vagytok ti most? 





Kérdőszó esetén: 


; - Minkálainen ilma on? ; 

! - Milyen idő van? ! 

I_l 


- Missá maassa Liisa on? 

- Melyik országban van Liisa? 


Névelők 

A finn (és észt) nyelv a szláv nyelvekhez hasonlóan nem ismeri sem a határozott, sem a határozatlan 
névelőt. 

Névszók 

A névszóknak van számuk, esetük, abszolút és birtokos ragozásuk, de nincs nemük. 15 eset van. A 
többesszámot vagy a t, vagy az z végződés jelzi, tehát nem egységes a jelölési mód, mint a magyarban. 


Példa a névszóragozásra: maa ("ország"). 



yksikkö (egyes 
szám) 

monikko 

(többesszám) 

(magyar jelentésük) 

nominatiivi 

maa 

maat 

(ország/országok) 

genetiivi 

maan 

maidén 

(országnak a../országoknak a ...[birtokos 
eset]) 

partitiivi 

maata 

maita 

(részleges tárgy eset: 
o rszág ot/o rszágo kát) 

essiivi 

maan a 

maina 

(országként/országokként) 

translatiivi 

maaksi 

maiksi 

(o rszág g ál o rszág okká) 

inessiivi 

maassa 

maissa 

(ország ban/országo kban) 

elatiivi 

maasta 

maista 

(országból/országokból) 

illatiivi 

maahan 

maihin 

(országba/országokba) 

adessiivi 

maalla 

mailla 

(o rszág o n/o rszág o ko n) 

ablatiivi 

maalta 

mailta 

(ország ró l/országo król) 

allatiivi 

maalle 

maille 

(o rszág ra/ország o kra) 


Megjegyzések: nem minden eset feleltethető meg a magyar eseteknek, a genitivus és a partitivus a magyar 
nyelvben nem is létezik. Ez utóbbi (a részleges „tárgyeset”) többféle funkcióval bír: például számnév után a 
névszó általában partitivusban áll, például kaksi maata (ti. kettő az országok közül, tehát nem az összes), de 
kifejezi azt is, hogy a beszéd tárgya valamilyen mértékegység alapján meghatározható anyag, például kahvia 
(„valamennyi kávé”). 

Jelentésbeli megkülönböztető szerepe van, például Juon kahvia („Kávét iszom” - tehát valamennyit) <-► 
Juon kahvin („Megiszom a kávét.” - ti. a szóban forgó összes kávét), tehát, míg a magyar az igével mutatja 
meg a teljességet, addig a finn a főnévhez tett toldalékkal. 

A névszókhoz a magyarhoz hasonlóan birtokos személyjelek is kapcsolódhatnak, vagyis alapvetően mindkét 
nyelven a birtokos névmás helyett a személyjelek fejezik ki a birtokviszonyt. 






























































A birkokos személyjelek: ni, si, nsa/nsá, mme, nne nsa/nsá (a 3. személy birtokos személyjelei 
megegyeznek). Például elámá-nz - élet-e-zrz. 

Ha a szó birtokos személyjelet kap, akkor már a birtokos névmást sem kell használni, eltérően az indo¬ 
európai nyelvektől, ahol többnyire ez elmaradhatatlan, (my life stb.) A finn beszélt nyelvben azonban 
gyakori, hogy a birtokviszonyt a birtokos névmással fejezik ki, és a birtokos személyjelek elmaradnak: mun 
elámá ~ (minun) elámáni. 


Természetesen a birtokos személyjelekhez is kerülhetnek esetragok, ahogy a hasonló típusú nyelvekben, 
mint például a török, vagy a magyar, például elámá-ssa-rzz ~ élet -e-m-ben. De a magyartól és a töröktől 
eltérően a finn toldaléksorrend először kapcsolja az esetragot és utána a személyjelet(rag-jel), pont fordítva, 
mint mi(jel-rag). tehát: elámá-ssá-ni szó szerint: élet-ben-em 

Nyelvjárási és köznyelvi sajátosság az esetragok „lekopása”. Különösen jellemző például a translativus 
ksi” ragjának ,,-ks”-re rövidülése: Opiskelen láákáriks'. ~ Opiskelen láákáriksi. "Orvosnak tanulok". 


Melléknevek 

A mellékneveket a magyartól eltérően együtt ragozza a főnévvel, például kaunzs kukká (sg.) kaunizt kukat: 
„szépek virágok”. 


Mondattan 

Funkciójuk szerint a finn mondatok kijelentők, kérdők, felkiáltok, felszólítok vagy óhajtók lehetnek. 
Formailag 3 alaptípusuk van: egyszerű mondat, összetett mondat és mondatpótló. 

Névszói állítmány nincs. Háromféle bővítmény van: tárgy, határozó, jelző. Az egyszerű mondat általában 
SVO szerkezetű. Három vagy több valenciájú igével a mondat SVO+ többi mondatrész szerkezetű. 


Szövegminta 

A Kalevala első néhány sora: 


; Mieleni minun tekevi, ; 
! aivoni ajattelevi ! 
| láhteáni laulamahan, í 
! saa'ani sanelemahan, | 
! sukuvirttá suoltamahan, l 
| lajivirttá laulamahan. j 
! Sanat suussani sulavat, ! 
| puhe'et putoelevat, j 
! kielelleni kerkiávát, j 
! hampahilleni hajoovat. ' 

l_—_J 

I-1 

; Véli kulta, veikkoseni, ; 
! kaunis kasvinkumppalini! ; 
| Láhe nyt kanssa laulamahan, j 
! saa kera sanelemahan ; 
! yhtehen yhyttyámme, i 
| kahta'alta káytyámme! j 
! Harvoin yhtehen yhymme, ! 
| saamme toinen toisihimme ! 
; náillá raukoilla rajoilla, ; 
! poloisilla Pohjan mailla. ! 


Miatyánk finn nyelven 





Isá meidán, joka ölet taivaissa. 

Pyhitetty olkoon sinun nimesi. 

Tulkoon sinun valtakuntasi. 

Tapahtukoon sinun tahtosi myös maan páállá niin kuin taivaassa. 

Anna meille tana páiváná meidán jokapáiváinen leipámme. 

Ja anna meille meidán syntimme anteeksi, 

niin kuin mekin anteeksi annamme niille, jotka ovat meitá vastaan rikkoneet. 
Áláká saata meitá kiusaukseen, 
vaan páástá meidát pahasta. 

Sillá sinun on valtakunta 
ja voima ja kunnia iankaikkisesti. 

Aamen. 


Esti dal finnül: Iltalaulu 


i-1 

| Metsán laitaan ilta ehti, ; 

! viitan káárin pielukseksi. ! 

| Ristin kádet rinnalleni j 

; puhuissani Luojalleni. ; 

! Taivaan Isá, kotiin kaipaan, ! 

| uupunut oon vaeltamaan. j 

! Vaeltamaan, piileksimáán j 

! vieraan talon tanhuvilla. i 

; Taivaan Isá, hyváá yötá, ; 

! enkelisi anna myötá. ! 

j Rohkeaks' tee sydámeni, ■ 

! taivaan Isá, hyváá yötá. ! 

! Taivaan Isá, hyváá yötá. ! 

I_— _______________________________________ — _________________________________ —_l 


Néhány fontos kifejezés: 

Missá siná asut?-Hol laksz? Kuka siná olet?-Ki vagy? 


Igeragozás 


A gyakorlati nyelvtanok és egyes szótárak 6 igetípust különböztetnek meg, a különböző végződések szerint. 

1- es típus mgh+(-a)/(-á) végű igék, az (-a)/(-á) leválik és az igék ez után kapják meg személyragjaikat, 
puhua - beszélni 

(miná) puhun 
(siná) puhut 

hán (E/3 személyben kötelező kirakni) puhuu 
(me) puhumme 
(te) puhutte 

he (T/3 személyben is kötelező) puhuvat 

2- es típus (-da)/(-dá) végű igék, a (-da)/(-dá) leválik és az igék így kapják meg a személyragjaikat, (E/3-as 
alakban a 2. csoportnál nem nyújtjuk meg az utolsó magánhangzót!). 

syödá - enni 

(miná) syön 

(siná) syöt 









hán syö 
(me) syömme 
(te) syötte 
he syövát 

3-as típus (-la)/(-lá), (-ra)/(-rá), (-na)/(-ná), s+(-ta)/(-tá) végű igék, ezek a végződések leválnak és egy e betű 
kapcsolódik be. 

menná - menni 

ménén 

menet 
hán menee 
menemme 

menette 
he menevát 

surra - szomorkodni, búsulni 
suren 

suret 
hán suree 
suremme 

surette 
he surevat 
nousta - felszállni 
nousen 

nouset 
hán nousee 
nousemme 

nousette 
he nousevat 

juosta rendhagyó! - futni, szaladni 
juoksen 



juokset 
hán juoksee 
juoksemme 
juoksette 
he juoksevat 

4- es típus i+(-ta)/(-tá) végű igék, az ige utolsó betűje, az (-a)/(-á) se-re változik és ez után ragozzuk, 
tarvita - szüksége van 

tarvitsen 
tarvitset 
hán tarvitsee 
tarvitsemme 
tarvitsette 
he tarvitsevat 

5- ös típus e+(-ta)/(-tá) végű igék, a (-ta)/(-tá) végződés ne-re változik, ez után ragozzuk, 
vanheta - öregedni 

vanhenen 
vanhenet 
hán vanhenee 
vanhenemme 
vanhenette 
he vanhenevat 

6- os típus más mgh+(-ta)/(-tá) végű igék, a végződésből a t betű kiesik és az igét így ragozzuk (E/3-as 
alakban a 2. csoportnál nem nyújtjuk meg az utolsó magánhangzót!). 

vastata - válaszolni 

vastaan 

vastaat 

hán vastaa 

vastaamme 


vastaatte 



he vastaavat 


haluta - akarni 

haluan 

haluat 

hán haluaa 

haluamme 

haluatte 

haluavat 

osata - tud, képes (mint az angol can) 
osaan 

osaat 
hán osaa 
osaamme 

osaatte 
he osaavat 

A finn és a magyar - szemben az indoeurópai nyelvekkel - nem birtokigét (habeo, have, habén stb.) használ 
a birtoklás kifejezésére. A birtok nem tárgy-, hanem alanyesetben áll, a birtokos pedig a magyarban részes, a 
finnben pedig allatiivus esetben szerepel. A két tagot a létige köti össze: (nekem) van egy házam (' minulla 
on yksi talo). 

Finn-magyar szóegyezések 

eláá - élni 

menná - menni 

tehdá - tenni (csinálni) 

veri - vér 

kala - hal 

kuolla - halni 

sata - száz 

kási - kéz 


millainen? - milyen? 




silmá - szem 


mitá? - mit? 
panta - pánt 
vési - víz 
kivi - kő 

alushirsi - alvó (aluszó) 

kytkeá - kötni (felkötni vmit) 

kyynel - könny 

tietáá - tudni 

runko - rönk (fatörzs) 

sana - szó 

sáári - lábszár 

hiukset - haj 

takaraivo - tarkó 

lapa(luu) - lapocka 

yská - üszk (megfázás) 

nuha - nátha 

ilta - este 

pelátá - félni 

yö-éj 

páá - fő (fej, ~lábfej) 
puu - fa 
suu - száj 
mehiláinen - méh 
punoa- fon 
muru - morzsa 
táytetty - töltött 
kaapata - kap 


antaa - ad 



alla - alatt 


hörpátá - hörpint 

voi - vaj 

stb. 

Kapcsolódó szócikkek 

■ Pakkoruotsi 


Források 


Jegyzetek 


További információk 


■ Ráikkönen kiejtése (http://mn.mno. hu/index.mno?cikk=346035&rvt=22&rvt2=57) - bevezető a 
finn nyelvhez 

■ FinnHun: finn-magyar-angol internetes szótár és szinonimaszótár (http://www.finnhun.com/) 

■ Magyar-finn, Finn-magyar online szótár (http://www.finnszotar.hu/) 

■ Helsinki Magyar Kulturális Intézet (https://web.archive.Org/web/20041213212006/http://www.m 
agyarintezet.hu/cities/openpage.jsp?HomelD=6&lang=HUN) 

■ Fábián István: Finn nyelvtan, Magyar Akadémia, Pest, 1859 (http://real-eod.mtak.hu/2428/) 


A lap eredeti címe: „https://hu.wikipedia.org/w/index.php?title=Finn_nyelv&oldid=22878889” 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 








